«Росфиннадзорлӧн уджыс бура да колана ногӧн петкӧдлӧ Коми Республикаын сьӧм йитӧдъяссӧ»

Та йылысь висьталіс талун Юралысьӧс вежысь – Коми Республикалӧн сьӧм овмӧсса министр Владимир Тукмаков, кор аддзысьліс Финансово-бюджетнӧй дӧзьӧр нуӧдысь Коми Республикаын мутасса веськӧдланінын уджалысьяскӧд. Сыктывкарын семинар вылын видлалісны 2011 вося уджын кывкӧртӧдъяс да 2012 воын медшӧр туйвизьяс, а сідзжӧ прокуратуракӧд да инӧд видзысь мукӧд органкӧд ӧтувъя удж.

«Сьӧм бӧрся государствосянь контрольсӧ инӧд боксянь колӧ ёна на ладмӧдны, - тӧдчӧдіс В.Тукмаков. – Йӧзӧдӧма 260-ысь унджык оланпас, индӧд, шуӧм да мукӧд инӧда акт, но найӧ оз тырвыйӧ могмӧдны сьӧм бӧрся контроль нуӧдысь органъяс костын уджсӧ. Вежсьӧ сьӧмкуд законодательство, а сідзкӧ, колӧ вежны и контроль уджсӧ. Ме кута лача, мый сӧвещание вылын аддзанныд колана туйвизь, кыдзи ладмӧдны сьӧм бӧрся контроль нуӧдӧмын нормативнӧй инӧда удж.